Aalborgs Stifts Adresseavis, 1819-04-03
(Jndsendt.) Da det i vore Dage kuns alt for ofte finder Sted, at den til Videnskaberne opdragne Mand aldrig saasnart har fuldendt sin akademiske Bane og med Embedsexamen erholdt Adgang til Levebrød, førend han og strax lægger sine Bøger paa Hylden og ligesom stræber hastigen at faae forglemt hvad han just var i Værk med rigtigt at lære, saa er det derfor nu saa meget glædeligere, at man hist og her endog i Danmarks yderste Provindser træffer enkelte Mænd, som med udmærkede Talenter forene en uafladelig Flid, og hvis Stræben gaaer ud paa at lade Kundskabens Lys komme til at skinne iblandt deres Landsmænd, og som søge ved indholdsrige Skrifter at belære Nationen. Kuns er at beklage, at fortienester af den Art sielden tilbørligen paaskiønnes og at den yderst ringe Afsætning paa Bøger ofte giør det umuligt at udgive Skrifter uden et for den mindre Formuende alt for stort Tab, hvorudover mangen ypperlig Bog kommer til bestandig at henligge i Forfatterens Pult, til ubodelig Skade for Oplysning og Videnskaber. Da imidlertid Nationen stedse har viist sig redebon til ved Subscription eller paa anden Maade at understøtte ethvert fortienstfuldt videnskabeligt Foretagende, naar den vorder behørigen underrettet om samme, saa troer Anmelderen det ikke upassende her at giøre Almeenheden opmærksom paa adskillige vigtige Værker, som nu, enten ganske eller for Størstedelen fuldendte fra Forfatterens Haand, med det første kunne ventes i Trykken, naar en nogenlunde tilstrækkelig Subscription sikkrer Forfatteren for altfor stort Tab ved sammes Trykning. Forfatteren, den talentfulde, lærde, flittige Doctor C. F. Simonsen her i Aalborg, har ved sine forhen udgivne Skrifter, saavel den fortræffelige grundige Dissertatio de oculo, som og de meere populære, men ikke mindre fortræffelige Afhandlinger "Om Mennesker og Dyr" og de ypperlige "Raad for Landalmuen" noksom lagt for Dagen hvad Udbytte Videnskaberne kunne vente sig fra ham, og at han ikke trænger til nærværende Anmelders Roes. De nu færdige Manuscripter ere: 1. "Sammenligning af Planterne med Dyrene. O, risum teneatis ameil!" Et lidet Skrift udmærket ved samme giennemtrængende Grandskerblik, som fremskinner i Afhandlingen og Mennesker og Dyr. 2. Haandbog for practiserende Læger." At Forfatteren her leverer et Værk, som vil stifte megen Nytte i Lægevidenskaben, derfor borge hans grundige Kundskaber, berigede ved kostelige Erfaringer, den han saavel ved sin private Praxis her og i Hovedstaden vil have samlet, som og fornemmelig ved sin offentlige Stilling i Fædrenelandets og i Storbritanniens Krigshære, samt i Districtschirurgicaterne Skagen og Hiøring. Hvormeget vil ikke et saadant Værk, tilbørligen studeret af enhver practiserende Læge, bidrage til Lindring af den lidende Menneskeheds Vaander, 3. Midler til det smukke Kiøns Forskiønnelse og sammes Vedligeholdelse." Jngen Dame, som Skiønhed og Sundhed ligger paa Hierte, burde lade et saa gavnligt Skrift ulæst. - Hvilken Skade vilde det ikke være, om slige Skrifter, der ville udbrede Landets literære Hæder og gavne den nuværende og de kommende Slægter, skulle formedelst Mangel paa Opmuntring aldrig vorde trykte, Hals den 29de Marts. Jndkomne: Poulsen fra Gothenborg. Dubn fra Randers. Lærke fra Mariager. Afseilede: Nielsen til Kiøbenhavn. Jansen til Tønsberg. Petersen til Kullen. Delin og Karelsen til Kiøbenhavn. Juul til Drammen. Den 30te. Jndkommen: Johansen fra Randers. Afseilede: Nielsen til Gothenborg. Koefod, Poulsen, Jensen og Rønne til Kiøbenhavn. Den 31te. Afseilede: Schiøth til Korsøer. Blok til Kiøbenhavn.